A rendeletek a konkrét célkitűzéseket is meghatározzák:

A két rendelet 9. cikke értelmében az értékelés azzal a kérdéssel is foglalkozik, hogy szükséges-e a 2. cikk (2) bekezdésében és a 7. cikkben foglalt konkrét célok és végrehajtási eljárások módosítása.

A 2014–2020-as TPK időtartama során a Bizottság három alkalommal tett jelentést a témában,,. Ez a jelentés a félidős értékelési ütemtervben meghatározottak szerint az alábbiakat elemzi és mutatja be:

A jelen TPK alapján biztosított finanszírozásnak köszönhetően a programok általánosságban véve jó úton haladnak a rendeletekben foglalt konkrét célok eléréséhez. A nyomonkövetési tevékenységek során egyértelműen megfigyelhető volt a fokozott hatékonyság tendenciája – ezt független szakértők is megerősítették. A késlekedések kockázatát bizonyos területeken tovább kell csökkenteni, és szigorúan nyomon kell követni.

A leszerelést végrehajtó üzemeltetők mind teljes kapacitással végzik a leszerelési tevékenységeket. A legnagyobb előrehaladást Szlovákia érte el – a bohunicei atomerőműnél jelenleg a reaktorépület leszerelését és ártalmatlanítását végzik. A kozloduji és az ignalinai telephelyen jó ütemben halad a melléképületek leszerelése és ártalmatlanítása. Litvániában emellett jól halad az a főbb biztonsági projekt is, amelynek célja az RBMK-reaktor (a Csernobilban használtakhoz hasonló) kiégett fűtőelemeinek eltávolítása. A fűtőelemek 2. blokk reaktormagjából való eltávolítását 2018. február 25-én (azaz 15 hónappal a kitűzött határidő előtt) véglegesítették.

Ez a jelentés felméri, hogy jó úton haladnak-e a programok a tervezett céljaik eléréséhez, emellett pedig a végrehajtás továbbfejlesztését célzó javaslatokat is megfogalmaz. A jelentést egy tényszerű információkat és elemzést tartalmazó munkadokumentum kíséri.

Relevancia

(1)A 2014–2020-as TPK-t illetően a programok általános és konkrét céljai továbbra is rendkívül relevánsak a TPK előkészítésekor azonosított igények kielégítése (azaz a leszerelés olyan mértékű előrehaladása, ahonnan már nem lehet a folyamatot visszafordítani, valamint a fokozott biztonság megvalósítása) szempontjából.

Koherencia

(2)A rendeletek összhangban vannak az EU legmagasabb fokú nukleáris biztonságot garantálni kívánó szakpolitikáival. A programok jogalapját úgy dolgozták ki, hogy az teljes mértékben megfeleljen az Euratom-Szerződés vívmányainak, különös tekintettel a nukleáris biztonság,, valamint a kiégett fűtőelemek és a radioaktív hulladék kezelésének8 területére. Ez nem érinti az uniós finanszírozás kivételes jellegét, amely a programok alapját képező konkrét történelmi eseményekből ered. Az uniós támogatás biztosította az azonnali leszerelési stratégiák alkalmazását, és lehetővé tette a radiológiai kockázat gyorsabb csökkentését, megakadályozta, hogy indokolatlan terheket hárítsunk át a jövő generációira, valamint részben fedezte a tagállamok kötelezettségeit is.

(3)Az előzetes feltételek teljesítésével a tagállamok befolyásolták a programok alkalmazási körét. Ennek eredményeképp a kiégett fűtőelemek és a nagy aktivitású radioaktív hulladék hosszú távú kezelését kifejezetten kizárták a programokból, és az a 2011/70/Euratom tanácsi irányelvnek megfelelően a tagállamok pénzügyi felelőssége marad.

(4)A programok összhangban vannak az EU olyan területekre vonatkozó szakpolitikáival is, mint például a környezet- és a szociális védelem.

Eredményesség

(5)Ezidáig mindhárom programban előrelépés történt, és a korábbi pénzügyi keretből áthozott, régóta fennálló problémákat is sikerült végül megoldani. A kiégett fűtőelemek és a radioaktív hulladék kezelését szolgáló fő infrastruktúrát vagy már üzembe is helyezték, vagy épp azok üzembe helyezésének utolsó fázisaiban járnak, ez pedig új lendületet adhat a leszerelési tevékenységeknek.

(6)A turbinatermek és a melléképületek leszerelése és ártalmatlanítása mindhárom telephelyen jól halad. A leszerelést végző üzemeltetők sikeresen azonosították és kiküszöbölték a folyamatok szűk keresztmetszeteit.

(7)Mindhárom telephelyen a vonatkozó program ütemtervének és határidejének megfelelő előrehaladás történt a reaktorépületek (ellenőrzött terület) leszerelésében és ártalmatlanításában.

(8)A leszerelési programok során főként újrafelhasználandó vagy újrahasznosítandó anyagok, valamint ideiglenesen tárolandó (ideiglenes hulladéktároló) vagy ártalmatlanítandó, kondicionált radioaktív hulladék keletkezik. A három program esetében ezek mennyisége számos okból kifolyólag az idáig tervezettnél alacsonyabb volt: i. az erőművek jellegéből fakadó bizonytalanságok miatt túlbecsülték a célértékeket; ii. kevesebb leszerelési tevékenységekből származó anyag került a hulladékgazdálkodási létesítményekbe; valamint iii. felmerültek bizonyos, az egyes történelmi hulladékáramokkal kapcsolatos műszaki kihívások. Bebizonyosodott ugyanakkor, hogy a hulladékkezelési folyamatok általánosságban véve a lehető legszigorúbb biztonsági követelmények betartása mellett is biztosítani tudják a szükséges teljesítményt.

Hatékonyság

(9)A jelenlegi TPK kezdetekor a három tagállam az előzetes feltételek teljesítéséhez részletes leszerelési terveket dolgozott ki. Ezekben szerepeltek a programok teljes költségbecslései is, amelyeket a korábbi problémák figyelembevételével frissítettek. 2016-ban a Bizottság véglegesítette az új tervek értékelését, és megállapította, hogy azok teljes körűek, relevánsak és átfogóak, valamint általánosságban a teljes költségbecslések is megfelelők – a megállapításokat egy független vizsgálat11 eredményei is alátámasztották –, azonban az előre nem látható kiadások összegét 16 %-ra kell növelni. Ezért a költséghatékonyság nyomon követése érdekében mind az uniós támogatás körének korlátait, mind az alapforgatókönyv szerinti költségeket egyértelműen meghatározták.

(10)Az elemzés megállapította, hogy a jelenlegi pénzügyi keretben a programokat általánosságban véve költséghatékony módon hajtották végre, a programozási folyamat érettségi szintje pedig jóval magasabb.

(11)A leszerelési tevékenységek pénzügyi összehasonlító elemzése továbbra is kihívást jelent a világ minden részén. Ezt a korlátozást tükrözik a három program egymással és más leszerelési programokkal való összehasonlítását illetően felmerülő nehézségek is, amelyek a leszereléssel kapcsolatos költségszámításra vonatkozó nemzetközi struktúra szélesebb körű használata ellenére is fennállnak.

(12)Az elemzés azonosította a költséghatékonyságot befolyásoló főbb tényezőket is:

·A 2014 óta alkalmazott irányítás a programokat a fokozott hatékonyság irányába terelte, a szervezeti változások pedig pozitív hatást gyakoroltak a költséghatékonyságra.

·A növekvő nemzeti hozzájárulások állítólag elősegítették a tagállamok nagyobb fokú elszámoltathatóságát és gazdasági érdekét. Ennek ellenére nem volt bizonyíték arra nézve, hogy a nagyobb arányú nemzeti hozzájárulás nagyobb teljesítményt eredményezne az egyes projektek szintjén.

·A kellő időben történő megvalósítás a költséghatékonyság kulcsa. A korábbi pénzügyi keretből áthozott akadályok eltávolítása és a felhalmozott késedelmek lehetőségekhez mért behozása (pl. az ignalinai erőmű esetében a régóta fennálló szerződéses jogviták rendezése) hozzájárult a költséghatékonysághoz. Ezenfelül a megtermeltérték-menedzsment (EVM) módszertana és a főbb teljesítménymutatók olyan eszköztárral ruházták fel a program érdekeltjeit, amellyel előre megjósolhatják a késedelmek hatását, és akár enyhíthetik vagy el is kerülhetik azok költségszempontú negatív hatásait (ld. például a Bohunice-programról szóló keretes szöveget).

·A munkaerő költsége a leszerelési költség jelentős és eredendően időarányos összetevője. Ha a munkaerőt főként a leszerelést végző üzemeltetők munkavállalói biztosítják, a felmerülő késlekedések – főleg, ha hatással vannak a kritikus útra, azaz a program határidejére – befolyásolhatják a költségeket. A kockázat csökkentése érdekében a kiszervezési stratégiák kellő rugalmasságot biztosítanak az igények és az erőfeszítések módosításához. Bohunicében már jól halad e stratégiák végrehajtása, és Ignalinában – ahol 2017-ben kidolgoztak egy strukturált „make or buy” („előállítani vagy megvenni”) tervet – szintén folyamatban van.